KOMISIJOS SPRENDIMAS
2007 m. lapkričio 29 d.
kuriuo nustatomas naujas tam tikrų medžiagų, kurios turi būti įvertintos pagal Direktyvos 98/8/EB 16 straipsnio 2 dalyje nurodytą 10 metų darbo programą, dokumentų pateikimo terminas
(Pranešta dokumentu Nr. C(2007) 5751)
(Tekstas svarbus EEE)
(2007/794/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. lapkričio 4 d. Komisijos reglamentą (EB) Nr. 2032/2003 dėl 10 metų programos, nurodytos Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje, antrojo etapo, iš dalies keičiantį Reglamentą (EB) Nr. 1896/2000 (1), ypač į jo 8 straipsnio 4 dalį,
kadangi:
(1)
Reglamentu (EB) Nr. 2032/2003 nustatytas veikliųjų medžiagų, kurias reikėtų įvertinti, kad jas būtų galima įtraukti į Direktyvos 98/8/EB I, IA arba IB priedą, sąrašas.
(2)
Iki Reglamento (EB) Nr. 2032/2003 V ir VIII prieduose nustatytų terminų visi dalyviai atsisakė dalyvauti arba vertinti paskirta ataskaitą rengianti valstybė narė negavo dokumentų, susijusių su kai kurių medžiagų ir (arba) produktų tipų deriniais, įtrauktais į tą sąrašą.
(3)
Pagal Reglamento (EB) Nr. 2032/2003 8 straipsnio 3 bei 4 dalis ir 9 straipsnio 5 dalį Komisija apie tai informavo valstybes nares. Tokia informacija 2006 m. birželio 14 d. paskelbta pasitelkiant elektronines ryšio priemones.
(4)
Per tris mėnesius nuo tokios informacijos paskelbimo elektroniniu būdu tam tikros bendrovės pagal Reglamento (EB) Nr. 2032/2003 8 straipsnio 4 dalį išreiškė norą tapti dalyvėmis, atsakingomis už atitinkamas medžiagas ir produkto tipus.
(5)
Todėl turėtų būti nustatytas naujas šių medžiagų ir produktų tipų dokumentų pateikimo terminas.
(6)
Šiame sprendime numatytos priemonės atitinka Biocidinių produktų nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Nustatomas naujas priede nurodytų medžiagų ir produktų tipų dokumentų pateikimo terminas - 2008 m. balandžio 30 d.
2 straipsnis
Šis sprendimas skirtas valstybėms narėms.
Priimta Briuselyje, 2007 m. lapkričio 29 d.